זאק בראף

זאקרי ישראל "זאק" בראף (באנגלית: Zachary Israel "Zach" Braff; נולד ב-6 באפריל 1975) הוא שחקן, במאי, תסריטאי ומפיק אמריקאי-יהודי. מוכר בעיקר בזכות גילום ד"ר ג'ון דוריאן (ג'יי. די) בסיטקום "סקראבס". בראף נולד בסאות' אורנג', ניו ג'רזי שבארצות הברית למשפחה יהודית קונסרבטיבית. אביו יהודי, ואימו שנולדה למשפחה פרוטסטנטית התגיירה. בראף אף חגג בר מצווה. הוריו התגרשו והתחתנו עם בני זוג אחרים כשהיה ילד. אחד מאחיו, ג'ושוע בראף, הוא סופר. כשהיה בן 10 אובחן בראף כלוקה בהפרעה טורדנית-כפייתית, והודה שהרגיש לא טוב בחברת ילדים במערכת בית הספר. בראף רצה להיות יוצר סרטים מאז שהיה ילד והוא מתאר זאת כ"חלום חייו". הוא למד בתיכון קולומביה שבמייפלווד, ניו ג'רזי, שם עבד בתחנת הטלוויזיה של בית הספר. בראף סיים את אוניברסיטת נורת'ווסטרן עם תואר ראשון בקולנוע. בראף שיחק בתפקיד הראשי בסדרה הקומית "סקראבס" מאז שעלתה לאוויר ב-2001 עד ביטולה ב-2010. הוא הופיע גם בסרטו של וודי אלן "תעלומת רצח במנהטן" ובהפקות של "הלילה השנים עשר" ו"מקבת'" בתיאטרון העירוני של ניו יורק. בראף היה מועמד לשלושה פרסי גלובוס הזהב ולפרס אמי על תפקידו בסדרה סקראבס. הוא שיחק, ביים וכתב את הסרט גארדן סטייט שיצא ב-2004 בהפקתו של דני דה ויטו. הסרט צולם במדינת הולדתו, ניו ג'רזי. ב-2005 זכה בראף בפרס גראמי על הפסקול לסרט "גארדן סטייט". באותה שנה דיבב את הדמות הראשית, האפרוח צ'יקן ליטל, בסרט המצויר "צ'יקן ליטל" ובמשחק הווידאו שיצא לסרט. ב-2007 יצא לאקרנים סרט הקומדיה הרומנטית "האקס המיתולוגי", בו כיכב לצד אמנדה פיט. ב-2022 כיכב בחידוש לסרט הקומדיה המשפחתית "12 במחיר 1" (Cheaper By The Dozen), בתור אב המשפחה. בין השנים 2009–2014 היה בזוגיות עם הדוגמנית טיילור באגלי. בראף נחשב גם לתומך ישראל, ואף ביקר בה מספר פעמים בחייו. הראשונה מביניהן הייתה בנעוריו כמדריך נוער במחנה קיץ, וב-2009 אף פקד חתונה של זוג חברים ישראלים, אורי פפר ויעל גולדמן. (1993) תעלומת רצח במנהטן - Manhattan Murder Mystery (1999) Getting to Know You (2000) ירח כחול - Blue Moon (2000) מועדון הלבבות השבורים: קומדיה רומנטית - The Broken Hearts Club: A Romantic Comedy (2000) Endsville (2004) גארדן סטייט - Garden State (2005) צ'יקן ליטל -Chicken Little (2006) הנשיקה האחרונה - The Last Kiss (2007) האקס המיתולוגי - The Ex (2012) טר - אלברט (2013) ארץ אוז (2014) הלוואי והייתי כאן (2016) פירות המאבק 2017) אמן האסון (2017) פורשים בסטייל - במאי המערב הקרוע (2020) פרסי נגד גוליית (2020) 12 במחיר 1 (אנ') (2022) השיגור (2022) A Little White Lie‏‏ (2022) (1990) The Baby-Sitters Club, פרק 11 - דייוויד קאמינגס (1994) My Summer As a Girl - טוני סקראבס (2001) Scrubs - ד"ר ג'ון דוריאן ("ג'יי. די") (2002) קלון היי - פרק 2 בעונה ראשונה - פול ריבר, פרק 3 בעונה ראשונה - אקסטרים מייק (דיבוב) משפחה בהפרעה (2005) Arrested Development - פרק 17 בעונה שנייה ופרק 9 בעונה שלישית - פיליפ ליט הלוזרים (2015) - זאק, תפקיד אורח. אלכס בע"מ (2018) - תפקיד ראשי; 10 פרקים. מדיה וקבצים בנושא זאק בראף בוויקישיתוף אתר האינטרנט הרשמי של זאק בראף זאק בראף, ברשת החברתית פייסבוק זאק בראף, ברשת החברתית אקס (טוויטר) זאק בראף, במסד הנתונים הקולנועיים IMDb (באנגלית) זאק בראף, באתר AllMovie (באנגלית) זאק בראף, באתר Rotten Tomatoes (באנגלית) זאק בראף, באתר Box Office Mojo (באנגלית) זאק בראף, במסד הנתונים הקולנועיים KinoPoisk (ברוסית) זאק בראף, באתר ספוטיפיי זאק בראף, באתר MusicBrainz (באנגלית) זאק בראף, באתר Songkick (באנגלית) אבנר שביט, לונדון‏, "ארץ אוז": ריאיון עם זאק בראף על יהדות ובדידות, באתר וואלה, 6 במרץ 2013 אמיר קמינר, זאק בראף: "הומור יהודי - יש חיה כזו", באתר ynet, 12 בנובמבר 2014 אמיר קמינר, ציריך, זאק בראף: "הומור יהודי - יש חיה כזו", באתר ynet, 12 בנובמבר 2014